Plaza de la Constitución

Plaza de la Constitución, kjent som El Zócalo, er et av verdens største torg og den største zócalo i Mexico. Det befinner seg midt i det historiske sentrum av Mexico by. Arealet er på 44 160 m² (230 m x 192 m).

Torget har hatt flere tidligere navn, blant annet Plaza de Armas, Plaza Principal, Plaza Mayor og Plaza del Palacio. Det fikk sitt nåværende navn i 1813.

Torget brukes ofte til ulike arrangementer, slik som konserter og kunstutstillinger.

Ved plassen ligger Zócalo metrostasjon.

Julearrangementer 
Den 1. desember 2007 ble store deler av Zócalo til verdens største skøytebane. Totalt ble det opprettet tre skøytebaner ved Zócalo, den største på over 3 000 kvadratmeter. Skøytebanene var i drift frem til den 7. januar 2008. Siden har torget hatt en skøytebane hver jul, men ikke like stor.

I jula settes det også opp en rekke andre aktiviteter på plassen, blant annet akebakker og snømannlaging med kunstsnø.

Referanser

Eksterne lenker 
 
 Zócalo hos Visit Mexico 
 Plaza de la Constitución hos Det føderale distriktets turistkontor

Constitucion